
[bookmark: _Hlk80265099]Asmeninės pagalbos poreikio nustatymo, teikimo ir mokėjimo už asmeninę pagalbą Šakių rajono
savivaldybėje tvarkos aprašo
1 priedas

ASMENINĖS PAGALBOS TEIKIMO IR MOKĖJIMO UŽ JĄ SUTARTIS
20___ m. __________________ d. Nr. __________
Šakiai


I SKYRIUS
SUTARTIES ŠALYS

1.	Šakių rajono savivaldybės administracija (toliau – Savivaldybės administracija), atstovaujama _______________________________________________________________________________,
(pareigos, vardas ir pavardė)
veikiančio pagal __________________________________________________________________,
(atstovavimo pagrindas)
Asmeninės pagalbos teikėjas _______________________________________________________________________________, 
(juridinio asmens pavadinimas, kodas)

atstovaujamas                                                                             (toliau – asmeninės pagalbos teikėjas),        (įstaigos vadovo vardas, pavardė)
ir asmeninės pagalbos gavėjas 
______________________________________________________________________________,
(vardas, pavardė)

gimęs (-usi) _____________________ (toliau – asmeninės pagalbos gavėjas), (jei taikoma) ir 
(gimimo data) 

asmeninis asistentas (-ai)[footnoteRef:1]________________________________________________________,  [1:  Jei asmeninės pagalbos gavėjas asmeninės pagalbos teikėjui siūlo teikiant asmeninę pagalbą pasitelkti asmeninės pagalbos gavėjo poreikius atitinkantį asmeninį asistentą. Asmeninis asistentas turi atitikti Lietuvos Respublikos neįgaliųjų socialinės integracijos įstatymo 251 straipsnio 3 dalyje nustatytus reikalavimus.] 

(vardas, pavardė)
toliau kartu – Šalys, 
vadovaudamosi Asmeninės pagalbos poreikio nustatymo ir asmeninės pagalbos teikimo tvarkos aprašu (toliau – Asmeninės pagalbos teikimo aprašas) ir Neįgaliojo mokėjimo už asmeninę pagalbą dydžio nustatymo tvarkos aprašu, patvirtintais Lietuvos Respublikos socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos asmens su negalia teisių apsaugos pagrindų įstatymo 27 straipsnio įgyvendinimo“ (toliau kartu – Aprašai), Asmeninės pagalbos poreikio nustatymo, teikimo ir mokėjimo už asmeninę pagalbą Šakių rajono savivaldybėje tvarkos aprašu, patvirtintu Šakių rajono savivaldybės mero  2024 m. sausio ...d. potvarkiu Nr. MT-...  „ Dėl asmeninės pagalbos poreikio nustatymo, teikimo ir mokėjimo už asmeninę pagalbą Šakių rajono savivaldybėje tvarkos aprašo patvirtinimo“ bei pasirašyta 2021 m. spalio 26 d. bendradarbiavimo sutartimi Nr. VL-1170 / 2021 m. lapkričio 8 d. bendradarbiavimo sutartimi Nr. VL-1217 ir atsižvelgdamos į Šakių rajono savivaldybės administracijos _________ (data) sprendimą ______ (numeris) „Dėl asmeninės pagalbos  ___________________ (vardas ir pavardė) skyrimo tikslingumo“ (toliau – Sprendimas dėl asmeninės pagalbos skyrimo tikslingumo), sudarė šią asmeninės pagalbos teikimo ir mokėjimo už ją sutartį (toliau – sutartis). 
II SKYRIUS
SUTARTIES OBJEKTAS

2.	Ši sutartis nustato asmeninės pagalbos paslaugų teikimo ir mokėjimo už jas sąlygas bei tvarką.

III SKYRIUS
	ASMENINĖS PAGALBOS TEIKIMO TVARKA IR SĄLYGOS

3.	Asmeninė pagalba asmeninės pagalbos gavėjui teikiama Aprašų nustatyta tvarka, įvertinus asmeninės pagalbos poreikį ir Savivaldybės administracijos Socialinės paramos skyriaus vedėjui (jam nesant, jį pavaduojančiam valstybės tarnautojui) priėmus Sprendimą dėl asmeninės pagalbos skyrimo tikslingumo. 
4.	Bendru asmeninės pagalbos gavėjo ar vieno iš tėvų (įtėvių), ar globėjų (rūpintojų), ar pilnamečių vaikų (įvaikių), ar aprūpintojo, ar asmeninės pagalbos gavėjo sutuoktinio, ar asmeninės pagalbos įgalioto kito asmens (toliau – asmeninės pagalbos gavėjo atstovas) ir asmeninės pagalbos teikėjo sutarimu asmeninės pagalbos gavėjui skiriamas asmeninis asistentas arba asmeninės pagalbos gavėjas ar asmeninės pagalbos gavėjo atstovas turi teisę pasitelkti asmeninės pagalbos gavėjo ar asmeninės pagalbos gavėjo atstovo siūlomą asmeninį asistentą. Asmeninis asistentas turi atitikti Asmens su negalia teisių apsaugos pagrindų  įstatymo 27 straipsnio 2 dalyje nustatytus reikalavimus.
5.	Atsižvelgdamas į Sprendimą dėl asmeninės pagalbos skyrimo tikslingumo, asmeninės pagalbos teikėjas įsipareigoja asmeninės pagalbos gavėjui teikti asmeninę pagalbą iki _______val. per mėnesį šiose veiklose:
	Asmeninio asistento pagalbą teikti šiose veiklose (tinkamą veiklą pažymėti )

	Asmens higiena

	Savitarnos įgūdžiai (prausimasis, maudymasis, kūno priežiūra, naudojimasis tualetu)
	

	Rengimasis (viršutinių ir apatinių drabužių vilkimasis, batų avimasis, tinkamos aprangos pasirinkimas)
	

	Mityba

	Maitinimasis (valgymas, gėrimas, rijimas), pagalba maitinimosi procese
	

	Judėjimas / mobilumas

	Atsisėdimas, atsistojimas, rankų valdymas, persikėlimas
	

	Ėjimas ir judėjimas iš vieno taško į kitą
	

	Socialiniai santykiai ir aplinka

	Kalbėjimas ir (ar) kalbos suvokimas
	

	Orientavimasis laike, savivoka bei dienos režimo laikymasis
	

	Socialinis bendravimas
	

	Poilsis ir laisvalaikis
	

	Disponavimas finansiniais ištekliais
	

	Vaistų vartojimas
	


6.	_____________________________________________ (kita svarbi informacija, galinti turėti įtakos asmeninės pagalbos teikimui konkrečiam asmeniui (pavyzdžiui, informacija apie asmens ligą (‑as), vartojamus vaistus, galimas krizines situacijas ir veiksmus jose tokios apimties, kuri yra būtina asmeninio asistento paslaugų teikimui užtikrinti). 
7.	Asmeninės pagalbos teikėjo paskirtas asmeninis asistentas ar asmeninės pagalbos gavėjo pasitelktas asmeninis asistentas asmeninės pagalbos gavėjui teikia tik tą pagalbą, kuri vertinant asmeninės pagalbos poreikį jam buvo nustatyta. Nustatytas valandų skaičius per mėnesį, atsižvelgiant į faktiškai teikiamą asmeninę pagalbą ir individualius asmens poreikius, gali didėti arba mažėti ne daugiau kaip 10 procentų.

IV SKYRIUS
 MOKĖJIMAS UŽ SUTEIKTĄ ASMENINĘ PAGALBĄ

8.	Vadovaudamasis Aprašu savivaldybės meras nustato asmeninės pagalbos valandinį įkainį.
[bookmark: part_aad60292f42442198421230169909ed8]9.	Asmeninės pagalbos gavėjo mokėjimo dydis eurais per mėnesį ir Savivaldybės administracijos Asmeninės pagalbos teikėjui pervedama dalis iš valstybės biudžeto specialiosios tikslinės dotacijos apskaičiuojama ir nurodoma Šakių rajono savivaldybės administracijos Socialinės paramos skyriaus atsakingo specialisto pateiktame Asmens mokėjimo už asmeninę pagalbą skaičiavime (toliau – mokėjimo paskaičiavimas), kuris pateikiamas asmeninės pagalbos gavėjui ir asmeninės pagalbos teikėjui.
10.	Asmeninės pagalbos gavėjo mokama suma pateikiama asmeninės pagalbos teikėjo Mokėjimo už asmeninę pagalbą kvite ar sąskaitoje faktūroje, kuri (-is), apskaičiavus mokestį už praėjusį mėnesį suteiktą asmeninę pagalbą, jam pateikiama (-s) pasirašytinai kiekvieną mėnesį. 
11.	Mokestį už praėjusį mėnesį suteiktą asmeninę pagalbą asmeninės pagalbos gavėjas moka iki kito mėnesio dešimtos dienos pagal pateiktą pinigų priėmimo kvitą arba pavedimu į asmeninės pagalbos teikėjo sąskaitą pagal pateiktą sąskaitą faktūrą.
12. Administracija Asmeninės pagalbos teikėjui valstybės biudžeto specialiosios tikslinės dotacijos lėšas perveda pagal Asmeninės pagalbos teikėjo pateiktą asmeninės pagalbos teikimo išlaidų ataskaitą (už praėjusį mėnesį asmeninės pagalbos gavėjui faktiškai suteiktą asmeninę pagalbą, atėmus asmeninės pagalbos gavėjo mokamą dalį) per 20 dienų nuo šio dokumento gavimo dienos.

V SKYRIUS
FINANSINIŲ GALIMYBIŲ VERTINIMAS

13.	Asmens finansinių galimybių mokėti už asmeninę pagalbą vertinimą atlieka Šakių rajono savivaldybės administracijos Socialinės paramos skyrius (toliau – Skyrius).
14.	Asmeninės pagalbos gavėjo finansinės galimybės nevertinamos, jei jis ar jo atstovas prašyme-paraiškoje pažymi, kad sutinka sumokėti visą sumą, lygią 20 procentų asmeninės pagalbos teikimo išlaidų dydžio, Skyriaus nustatytam asmeninės pagalbos gavėjui.
15.	Pasikeitus asmeninės pagalbos gavėjo pajamoms asmeninės pagalbos gavėjas ar jo atstovas ne vėliau kaip per 20 darbo dienų nuo asmeninės pagalbos gavėjo pajamų pasikeitimo dienos raštu apie tai praneša Skyriui.
16.	Skyrius, gavęs informaciją apie pasikeitusias asmeninės pagalbos gavėjo pajamas, ne vėliau kaip per 2 mėnesius nuo šios informacijos gavimo dienos iš naujo atlieka asmens finansinių galimybių vertinimą. Vertinant pajamas skaičiuojamos to mėnesio, kada gauta informacija apie pasikeitusias asmens pajamas arba apie asmeniui nustatytą didesnį ar mažesnį teikiamos asmeninės pagalbos valandų skaičių pajamos arba po jo einančio mėnesio pajamos). Naujai apskaičiuotas mokėjimas asmeniui taikomas nuo asmens finansinių galimybių vertinimo atlikimo dienos ir parengiamas naujas mokėjimo paskaičiavimas.
17.	Kilus įtarimui arba gavus kitų institucijų pranešimą apie tai, kad asmeninę pagalbą gaunantis asmuo ar asmeninės pagalbos gavėjo atstovas pateikė neteisingus duomenis, galinčius turėti įtakos asmens finansinių galimybių vertinimui, Skyrius turi teisę pareikalauti iš asmens ar asmens atstovo papildomų dokumentų, patvirtinančių pateiktų duomenų teisingumą, ir savo ar asmeninės pagalbos teikėjo iniciatyva iš naujo įvertinti asmens finansines galimybes.

VI SKYRIUS
SAVIVALDYBĖS ADMINISTRACIJOS PAREIGOS IR TEISĖS

18.	Savivaldybės administracijos pareigos:
18.1.	prireikus parengti sutarties pakeitimo projektą;
[bookmark: _Hlk154567722]18.2.	gavus asmeninės pagalbos teikėjo pranešimą, kad asmeninės pagalbos gavėjas ilgiau kaip 1 mėnesį nemoka už suteiktą asmeninę pagalbą ir nesilaiko sudaryto skolos grąžinimo grafiko, išsiųsti asmeninės pagalbos gavėjui ar asmeninės pagalbos gavėjo atstovui reikalavimą sumokėti įsiskolinimą ir laikytis sutarties sąlygų. Jei asmeninės pagalbos gavėjas ar asmeninės pagalbos gavėjo atstovas per 1 mėnesį nuo gauto reikalavimo sumokėti skolą už suteiktą asmeninę pagalbą jos nesumoka ir nesilaiko sudaryto skolos grąžinimo grafiko, savivaldybės administracija sustabdo asmeninės pagalbos teikimą, iki asmeninės pagalbos gavėjas ar asmeninės pagalbos gavėjo atstovas sumoka už suteiktą asmeninę pagalbą, bet ne ilgiau kaip 20 darbo dienų. Jei asmeninės pagalbos gavėjas ar asmeninės pagalbos gavėjo atstovas nesumoka už suteiktą asmeninę pagalbą per numatytą terminą, asmeninės pagalbos teikimas nutraukiamas;
18.3.	apmokėti asmeninės pagalbos teikėjui už asmeninės pagalbos gavėjui suteiktą asmeninę pagalbą Sutarties 12 punkte nustatyta tvarka.
19.	Savivaldybės administracijos teisės:
19.1.	kontroliuoti, kaip asmeninės pagalbos teikėjas organizuoja asmeninės pagalbos teikimą;
19.2.	vykdyti asmeninės pagalbos gavėjo ar asmeninės pagalbos gavėjo atstovo (jų sutikimu) apklausas apie asmeninės pagalbos teikimo kokybę.

VII SKYRIUS
	ASMENINĖS PAGALBOS TEIKĖJO PAREIGOS IR TEISĖS 

20.	Asmeninės pagalbos teikėjo pareigos:
20.1.	paskirti asmeninės pagalbos gavėjui asmeninį asistentą atsižvelgiant į Asmens su negalia teisių apsaugos pagrindų įstatymo 27 straipsnio 2 dalyje nustatytus reikalavimus;
20.2.	užtikrinti asmeninės pagalbos gavėjo ar (ir) asmeninės pagalbos gavėjo atstovo (jeigu taikoma) ir asmeninio asistento (jeigu taikoma) asmens duomenų konfidencialumą;
20.3.	nedelsiant, ne vėliau kaip per 2 darbo dienas nuo informacijos apie pasikeitusias aplinkybes, turinčias (galinčias turėti) įtakos asmeninės pagalbos teikimui, gavimo, raštu informuoti Skyrių;
20.4.	nagrinėti asmeninės pagalbos gavėjo ar asmeninės pagalbos gavėjo atstovo skundus, prašymus, pasiūlymus, susijusius su asmeninės pagalbos teikimu;
20.5.	kontroliuoti, kaip asmeninis asistentas teikia asmeninę pagalbą; gavęs asmeninio asistento ataskaitas, įvertinti asmeninės pagalbos gavėjo ar asmeninės pagalbos gavėjo atstovo išvadą dėl suteiktos asmeninės pagalbos kokybės ir apimties ir tai, ar suteikta asmeninė pagalba atitinka asmeninės pagalbos gavėjo poreikius, Aprašuose nustatytus reikalavimus;
20.6.	įtraukti į apskaitą ir dokumentuose fiksuoti visą asmeninės pagalbos gavėjui suteiktą asmeninę pagalbą, jos pobūdį.
21.	Asmeninės pagalbos teikėjo teisės:
21.1.	gauti visą, su asmeninės pagalbos teikimu susijusią informaciją iš asmeninio asistento ir asmeninės pagalbos gavėjo ar asmeninės pagalbos gavėjo atstovo;
21.2.	tikrinti asmeninio asistento teikiamos pagalbos kokybę asmeninės pagalbos teikėjo įstaigos nustatyta tvarka.

VIII SKYRIUS
ASMENINIO ASISTENTO PAREIGOS IR TEISĖS 

22.	Asmeninio asistento pareigos:
22.1.	užtikrinti asmeninės pagalbos gavėjo ar (ir) asmeninės pagalbos gavėjo atstovo (jeigu taikoma) asmens duomenų konfidencialumą;
22.2.	kokybiškai teikti Sprendime dėl asmeninės pagalbos skyrimo tikslingumo ir sutartyje nurodytą asmeninę pagalbą;
22.3.	gerbti asmeninės pagalbos gavėjo orumą ir prigimtines teises, jo laisvo apsisprendimo teisę;
22.4.	užtikrinti mandagius, pasitikėjimu, pagarba ir pagalba grįstus santykius su asmeninės pagalbos gavėju, asmeninę pagalbą teikti sąžiningai, patikimai, nešališkai ir empatiškai;
22.5.	būti lojaliam asmeninės pagalbos gavėjui, teikti pirmenybę jo interesams ir veikti gavus jo ar asmeninės pagalbos gavėjo atstovo sutikimą, išskyrus Lietuvos Respublikos teisės aktuose numatytus atvejus, kai kyla grėsmė jam pačiam, asmeninės pagalbos gavėjui ar aplinkiniams;
22.6.	nereikalauti ir (ar) neimti iš asmeninės pagalbos gavėjo atlygio jokia forma;
22.7.	nedelsiant, ne vėliau kaip per 2 darbo dienas nuo toliau išvardytų aplinkybių atsiradimo dienos, raštu informuota asmeninės pagalbos teikėją apie:
22.7.1.	pasikeitusias aplinkybes, turinčias (galinčias turėti) įtakos asmeninės pagalbos konkrečiam asmeniui teikimui, ir tik tokios apimties, kokia būtina asmeninei pagalbai užtikrinti (pavyzdžiui, asmuo išvyko, pakeitė gyvenamąją vietą, mirė, pakito jo sveikatos būklė (pagerėjo ar pablogėjo) ar įvyko kitų pokyčių (pavyzdžiui, asmuo pradėjo dirbti, lankyti ugdymo įstaigą, pradėjo gauti stacionarios socialinės globos paslaugas ir pan.), pasikeitė asmens gyvenamoji aplinka (pavyzdžiui, būstas buvo pritaikytas pagal asmens poreikius);
22.7.2.	asmeninės pagalbos gavėjo ar atstovo skundus, prašymus, pasiūlymus, susijusius su asmeninės pagalbos teikimu;
22.8.	ketvirčiui pasibaigus iki kito ketvirčio pirmojo mėnesio 3 dienos pateikti asmeninės pagalbos teikėjui asmeninės pagalbos teikimo ataskaitas.
23.	Asmeninio asistento teisės:
23.1.	jei nėra atskiro rašytinio susitarimo su asmeninės pagalbos gavėju ar asmeninės pagalbos gavėjo atstovu, atsisakyti teikti kitą, nei nurodyta Sprendime dėl asmeninės pagalbos skyrimo tikslingumo ir sutartyje, asmeninę pagalbą;
23.2.	atsisakyti teikti asmeninę pagalbą, jei asmeninės pagalbos gavėjo elgesys ir (ar) sveikatos būklė kelia grėsmę asmeniniam asistentui ir (ar) jo sveikatai, gyvybei;
23.3.	gauti apmokėjimą iš asmeninės pagalbos teikėjo už faktiškai suteiktą asmeninę pagalbą.

IX SKYRIUS
	ASMENINĖS PAGALBOS GAVĖJO AR ASMENINĖS PAGALBOS GAVĖJO ATSTOVO (JEI TAIKOMA) PAREIGOS IR TEISĖS 

24.	Asmeninės pagalbos gavėjo ar asmeninės pagalbos gavėjo atstovo (jei taikoma) pareigos:
24.1.	teikti asmeniniam asistentui visą reikiamą teisingą informaciją ir dokumentus, jei informacijos ir (ar) dokumentų nėra valstybės registruose (kadastruose), žinybiniuose registruose ar kitose valstybės informacinėse sistemose;
24.2.	gerbti asmeninio asistento orumą ir vertinti jo teikiamą pagalbą;
24.3.	nereikalauti asmeninio asistento teikti kitokio pobūdžio pagalbos, nei numatyta Sprendime dėl asmeninės pagalbos skyrimo tikslingumo ir sutartyje;
24.4.	informuoti asmeninį asistentą apie asmeninės pagalbos gavėjo sveikatos būklę, individualius poreikius ir galimas krizines situacijas;
24.5.	apmokėti asmeninio asistento kelionių Lietuvos Respublikoje ir (ar) į kitas valstybes bilietų, apgyvendinimo ir kitas išlaidas, taip pat su laisvalaikio praleidimu susijusias išlaidas, jeigu asmeninės pagalbos gavėjas pageidauja su asmeniniu asistentu keliauti Lietuvos Respublikoje ir (ar) vykti į kitas valstybes, taip pat kartu praleisti laisvalaikį;
24.6.	asmeninės pagalbos teikėjo nustatytais terminais ir tvarka patikrinti asmeninės pagalbos teikimo ataskaitas, pateikti jose išvadas apie suteiktos asmeninės pagalbos kokybę ir pasirašyti minėtą ataskaitą. Ataskaitą pasirašo ir išvadą pateikia asmeninės pagalbos gavėjas ar asmeninės pagalbos gavėjas atstovas;
24.7.	užtikrinti mandagius pasitikėjimu, pagarba ir pagalba grįstus santykius su asmeniniu asistentu;
24.8.	informuoti asmeninės pagalbos teikėją ar asmeninį asistentą apie aplinkybes, galinčias turėti įtakos asmeninės pagalbos teikimui (pvz., asmeninės pagalbos teikimas sustabdytas, asmeninės pagalbos gavėjas išvyko, asmeninės pagalbos gavėjo sveikatos būklė pasikeitė ir pan.);
24.9.	laikytis sutartyje nustatytų sąlygų;
24.10.	mokestį už praėjusį mėnesį suteiktą asmeninę pagalbą asmeninės pagalbos sumokėti iki kito mėnesio dešimtos dienos. Mokestis asmeninės pagalbos teikėjui mokamas pagal asmeniui pateiktą asmeninės pagalbos teikimo kvitą arba pavedimu į asmeninės pagalbos teikėjo sąskaitą pagal pateiktą sąskaitą faktūrą;
24.11.	pasikeitus asmeninės pagalbos gavėjo pajamoms, ne vėliau kaip per 20 darbo dienų nuo asmeninės pagalbos gavėjo pajamų pasikeitimo dienos ar didesnio ar mažesnio teikiamos asmeninės pagalbos valandų skaičiaus nustatymo dienos raštu apie tai pranešti Skyriui.
25.	Asmeninės pagalbos gavėjo ar asmeninės pagalbos gavėjo atstovo (jei taikoma) teisės:
25.1.	sutartyje nustatyta tvarka atsisakyti gaunamos asmeninės pagalbos, jei ši neatitinka asmeninės pagalbos gavėjo poreikių ir (ar) interesų;
25.2.	raštu kreiptis į Skyrių su prašymu pakeisti asmeninės pagalbos teikėją, nurodant objektyvią (-ias) priežastį (-is), dėl kurios jis prašo pakeisti asmeninės pagalbos teikėją.

X SKYRIUS
BAIGIAMOSIOS NUOSTATOS

26.	Vykdydamos šią sutartį Šalys įsipareigoja asmens duomenų tvarkymą vykdyti teisėtai laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
27.	Sutartis gali būti keičiama ir (ar) papildoma raštišku Šalių susitarimu. Visi Šalių pasirašyti sutarties pakeitimai ir (ar) papildymai laikomi neatskiriama sutarties dalimi.
28.	Sutartis sustabdoma, nutraukiama ar atnaujinama Skyriaus vedėjui priėmus sprendimą dėl asmeninės pagalbos teikimo sustabdymo, atnaujinimo ar nutraukimo Asmeninės pagalbos teikimo aprašo nustatyta tvarka.
Asmeniui mirus Asmeninės pagalbos teikėjas, raštu informuoja Savivaldybę ir sutartis laikoma pasibaigusi.
29.	Nesutarimai dėl sutarties vykdymo sprendžiami Šalių derybomis, o nesusitarus – Lietuvos Respublikos teisės aktų nustatyta tvarka.
30.	Kitos Šalių prievolės, neaptartos sutartyje, vykdomos Lietuvos Respublikos teisės aktų nustatyta tvarka. 
31.	Sutartis įsigalioja, kai ją pasirašo visos Šalys, ir galioja 2 metus.
32.	Sutartis sudaryta keturiais egzemplioriais, turinčiais vienodą teisinę galią, po vieną kiekvienai Šaliai.

XI SKYRIUS
ŠALIŲ REKVIZITAI IR PARAŠAI
	
SAVIVALDYBĖS ADMINISTRACIJA
Šakių rajono savivaldybės administracija
Adresas
Į. k. 
(banko kodas 40100)
A. s. 
Telefonas 
El. p. 

Administracijos direktorius
                       

Vardas pavardė
 __________                                  A.V.
  (parašas
	
ASMENINĖS PAGALBOS TEIKĖJAS 
(Įstaigos juridinio asmens pavadinimas)
JA kodas
Adresas – 
Tel.
El. paštas 
(bankas)
A. s. Nr. 
Banko kodas
Įstaigos vadovo ar jo įgalioto asmens
pareigos, 
vardas pavardė, 
parašas
A. V.

	ASMENINĖS PAGALBOS GAVĖJAS AR
ASMENINĖS PAGALBOS GAVĖJO ATSTOVAS (JEI TAIKOMA)
Vardas, pavardė
Nuolatinės gyvenamosios vietos adresas arba gyvenamosios vietos adresas, jei nesutampa su nuolatine gyvenamąja vieta 
Tel.
El. paštas  
(bankas) banko  kodas
A. s. Nr. 
Parašas
	ASMENINIS ASISTENTAS
Vardas, pavardė
Nuolatinės gyvenamosios vietos adresas arba gyvenamosios vietos adresas, jei nesutampa su nuolatine gyvenamąja vieta 
Tel.
El. paštas 
(bankas)
A. s. Nr. 
Banko kodas

Parašas

